ΠΑΝΕΠΙΣΤΗΜΙΟ ΚΡΗΤΗΣ

ΣΧΟΛΗ ΕΠΙΣΤΗΜΩΝ ΑΓΩΓΗΣ

**ΠΑΙΔΑΓΩΓΙΚΟ ΤΜΗΜΑ ΠΡΟΣΧΟΛΙΚΗΣ ΕΚΠΑΙΔΕΥΣΗΣ**

**ΑΝΑΚΟΙΝΩΣΗ**

**Για τις κατατακτήριες εξετάσεις ακαδημαϊκού έτους 2020-2021**

Σύμφωνα με τις διατάξεις του άρθρου 57 του ν.4186/2013 (ΦΕΚ 193 Α΄), της παραγράφου 10 του άρθρου έκτου του ν. 4218/2013 (ΦΕΚ 268 Α΄), της αριθμ. Φ1/192329/Β3/13.12.2013 (ΦΕΚ 3185/16.12.2013 Β΄) Υ.Α. και της σχετικής απόφασης της Συνέλευσης του Τμήματος, η επιλογή των υποψηφίων για κατάταξη πτυχιούχων στο Παιδαγωγικό Τμήμα Προσχολικής Εκπαίδευσης θα γίνει με **κατατακτήριες εξετάσεις.**

**-Το Ποσοστό και οι κατηγορίες κατατασσόμενων ορίζονται ως εξής:**

Πτυχιούχοι Πανεπιστημίου, Τ.Ε.Ι. ή ισοτίμων προς αυτά, Α.Σ.ΠΑΙ.Τ.Ε., της Ελλάδος ή του εξωτερικού (αναγνωρισμένα από τον Δ.Ο.Α.Τ.Α.Π.) καθώς και κάτοχοι πτυχίων ανωτέρων σχολών υπερδιετούς και διετούς κύκλου σπουδών αρμοδιότητας Υπουργείου Παιδείας, Έρευνας και Θρησκευμάτων και άλλων Υπουργείων, σε ποσοστό 12% επί του αριθμού των εισακτέων για το ακαδημαϊκό έτος 2020-2021 στο Π.Τ.Π.Ε. του Παν/μίου Κρήτης. *Οι* *πτυχιούχοι ΑΕΙ και ΤΕΙ, εγγράφονται στο Γ ́ εξάμηνο σπουδών και οι πτυχιούχοι διετούς και υπερδιετούς φοίτησης αρμοδιότητας Υπουργείου Παιδείας, Έρευνας και Θρησκευμάτων και άλλων Υπουργείων, καθώς και κάτοχοι ισότιμων τίτλων προς αυτά, εγγράφονται στο Α ́ εξάμηνο Σπουδών.*

**-Τα εξεταζόμενα μαθήματα καθώς και η ύλη τους είναι τα ακόλουθα:**

**1**.**Παιδαγωγική**

* Η Παιδαγωγική ως επιστήμη και το ερευνητικό της αντικείμενο.
* Η σχέση της Παιδαγωγικής με άλλες επιστήμες.
* Κλάδοι και ερευνητικές μέθοδοι της Παιδαγωγικής.
* Βασικό ιστορικό σχεδίασμα εξέλιξης της Παιδαγωγικής
* Βασικές έννοιες της Παιδαγωγικής: αγωγή, παιδεία, εκπαίδευση, μόρφωση, διδασκαλία, μάθηση.
* Οι δυνατότητες και τα όρια της αγωγής.
* Σκοποί και Ιδεώδη της Παιδείας
* Αναλυτικά προγράμματα, διδακτικά μοντέλα, σχολικά εγχειρίδια
* Το παιδαγωγικό ζεύγος: Δάσκαλος-Μαθητής. Σχέσεις δασκάλου-μαθητή.
* Εκπαίδευση και επιμόρφωση των εκπαιδευτικών
* Σύγχρονα προβλήματα και παιδαγωγική επιστήμη.
* Το νηπιαγωγείο ως εκπαιδευτικό ίδρυμα.
* Η παιδαγωγική διαδικασία στο νηπιαγωγείο.
* Εναλλακτικά εκπαιδευτικά συστήματα.

**Ενδεικτική Βιβλιογραφία**

Δαννασσής-Αφεντάκης, Α. (2015). *Εισαγωγή στην Παιδαγωγική* (Τόμ. Α΄ & Β΄). Αθήνα: Γρηγόρης.

Κακανά, Δ. & Σιμούλη, Γ. (2008). *Η Προσχολική Εκπαίδευση στον 21ο Αιώνα: Θεωρητικές προσεγγίσεις και διδακτικές πρακτικές*. Θεσσαλονίκη: Επίκεντρο.

Καραφύλλης, Α. (2019). *Η εξέλιξη των παιδαγωγικών θεωριών στον σύγχρονο κόσμο.* Θεσσαλονίκη: Τζιόλα.

Κιτσαράς, Γ. (2004). *Προσχολική Παιδαγωγική*. Αθήνα: Εκδ. του συγγ.

Ματσαγγούρας, Ηλ. (2009). *Εισαγωγή στις Επιστήμες της Παιδαγωγικής, Εναλλακτικές προσεγγίσεις, διδακτικές προεκτάσεις*. Αθήνα: Gutenberg.

Μαυροειδής, Γ. (2011) (Επιμ.). *Εισαγωγή στις Επιστήμες Αγωγής.* Αθήνα: Γρηγόρη.

Mialaret, G. (2011). *Περί παιδαγωγικής και εκπαίδευσης*. Αθήνα: Gutenberg.

Μετοχιανάκης, Ηλ. (2000). *Εισαγωγή στην Παιδαγωγική*. Τομ Α΄, Β΄. Ηράκλειο: Εκδ. του συγγ.

Πυργιωτάκης, Ι. Ε. (2011). *Εισαγωγή στην Παιδαγωγική Επιστήμη*. Αθήνα: Πεδίο.

Ξωχέλλης Π. (2010). *Εισαγωγή στην Παιδαγωγική*. Θεσσαλονίκη: Αφοι Κυριακίδη. 7η Βελτιωμένη Έκδ.

Χατζηδήμου Δ. (2012). *Εισαγωγή στην Παιδαγωγική. Συμβολή στη διάχυση της παιδαγωγικής σκέψης.* Θεσσαλονίκη: Αφοί Κυριακίδη.

**2. Αναπτυξιακή Ψυχολογία**

* Η σύγχρονη Ψυχολογία. Η σύγχρονη Αναπτυξιακή Ψυχολογία.
* Θεωρητικές κατευθύνσεις στην Αναπτυξιακή Ψυχολογία. Παραδοσιακές και σύγχρονες θεωρίες ανάπτυξης.
* Έννοια και γνωρίσματα της ψυχικής ανάπτυξης.
* Στάδια και ηλικίες της ψυχικής ανάπτυξης.
* Παράγοντες της ψυχικής ανάπτυξης: κληρονομικότητα και περιβάλλον.
* Γνωστική ανάπτυξη του βρέφους, του νηπίου, του παιδιού της σχολικής ηλικίας και του εφήβου: Ανάπτυξη αισθήσεων, κινήσεων, παιχνιδιού, αντίληψης (χώρου, χρόνου, μορφών), νοημοσύνης, γλώσσας, φαντασίας και μνήμης.
* Συναισθηματική, κοινωνική και ηθική ανάπτυξη του βρέφους, του νηπίου, του παιδιού της σχολικής ηλικίας και του εφήβου.

***Ενδεικτική Βιβλιογραφία***

1. Βοσνιάδου, Σ. (1995). *Κείμενα Εξελικτικής Ψυχολογίας,* Τόμος 1ος : Γλώσσα. Αθήνα: Εκδ. Gutenberg.
2. Βοσνιάδου, Σ. (1995). *Κείμενα Εξελικτικής Ψυχολογίας,* Τόμος 2ος : Σκέψη. Αθήνα: Εκδ. Gutenberg.
3. Βοσνιάδου, Σ. (1995). *Κείμενα Εξελικτικής Ψυχολογίας,* Τόμος 3ος : Κοινωνική Ανάπτυξη. Αθήνα. Εκδ. Gutenberg.
4. Γαλανάκη, Ε. (2003). *Θέματα Αναπτυξιακής Ψυχολογίας: Γνωστική, κοινωνική και συναισθηματική ανάπτυξη*. Αθήνα: Εκδόσεις Ατραπός.
5. Cole, M. & Cole, S. R. (2000). *Η Ανάπτυξη των Παιδιών, Τόμος Α’* (Επιμ. Ζ. Παπαληγούρα & Π. Βορριά). Εκδόσεις Τυπωθήτω-Γιώργος Δαρδανός.
6. Cole, M. & Cole, S. R. (2001). *Η Ανάπτυξη των Παιδιών, Τόμος Β’* (Επιμ. Ζ. Μπαμπλέκου). Εκδόσεις Τυπωθήτω-Γιώργος Δαρδανός.
7. Craig G. J.& Baucum,  D. (2007). Η ανάπτυξη του ανθρώπου, Τόμος Α’. Εκδόσεις Παπαζήση.
8. Feldman, R. S. (2009). *Εξελικτική ψυχολογία: δια βίου ανάπτυξη*. Τόμος Α΄ (επ. επιμ. Η. Μπεζεβέγκης). Αθήνα: Εκδόσεις Gutenberg.
9. Feldman, R. S. (2010). *Εξελικτική ψυχολογία: δια βίου ανάπτυξη*. Τόμος Β΄ (επ. επιμ. Η. Μπεζεβέγκης). Αθήνα: Εκδόσεις Gutenberg.
10. Κρασανάκης, Γ. (2003). *Ψυχολογία παιδιού και εφήβου*. Ηράκλειο: Αυτοέκδοση
11. Κουγιουμουτζάκης, Γ. (επ. έκδ.) (1995). *Αναπτυξιακή Ψυχολογία: Παρελθόν, Παρόν και Μέλλον.* Ηράκλειο: Πανεπιστημιακές Εκδόσεις Κρήτης.

**3. Ελληνική Γλώσσα-Παιδική Λογοτεχνία**

**Α΄ Ελληνική Γλώσσα**

Εισαγωγή στη γενική γλωσσολογία. Στοιχεία ιστορικής γραμματικής της Ελληνικής Γλώσσας. Περιγραφή της Νέας Ελληνικής Γλώσσας: ζητήματα φωνολογίας, μορφολογίας και σύνταξης.. Ζητήματα χρήσης της Νέας Ελληνικής Γλώσσας. Αλφάβητο και προφορά, το γραφικό σύστημα, το ουσιαστικό και η ονοματική φράση, αντωνυμίες και προσδιοριστές, το ρήμα και η ρηματική φράση, τα επιρρήματα και η επιρρηματική φράση, η πρόθεση και η προθετική φράση, σύνδεσμοι και μόρια, η πρόταση, παραγωγή και σύνθεση.

**Ενδεικτική Βιβλιογραφία**

Τριανταφυλλίδης, Μ., *Νεοελληνική Γραμματική (της δημοτικής)*, Θεσσαλονίκη, Αριστοτέλειο Πανεπιστήμιο Θεσσαλονίκης, Ινστιτούτο Νεοελληνικών Σπουδών, Ίδρυμα Μανόλη Τριανταφυλλίδη 1991.

Τζάρτζανος, Α., *Νεοελληνική Σύνταξις (της κοινής δημοτικής)*, τομ. Α΄, Β΄, Θεσσαλονίκη, Αδελφοί Κυριακίδη 1991.

Τομπαΐδης, Δ., *Διδασκαλία Νεοελληνικής Γλώσσας*, Θεσσαλονίκη, Βάνιας 1995.

Holton D., P. Mackridge, Ε. Φιλιππάκη-Warburton, *Βασική Γραμματική της Σύγχρονης Ελληνικής Γλώσσας*, Αθήνα, Πατάκης 2007.

Holton D., P. Mackridge, Ε. Φιλιππάκη-Warburton, *Γραμματική της Ελληνικής Γλώσσας*, Αθήνα, Πατάκης 1999.

Ιορδανίδου, Α. (επιμ.), *Οδηγός της Νεοελληνικής Γλώσσας*, τομ. Α΄, Β΄, Αθήνα, Πατάκης 2000.

Αναγνωστοπούλου, Ι., Λ. Μπουσούνη-Γκεσούρα, *Το λέμε σωστά; Το γράφουμε σωστά;*, Αθήνα, Μεταίχμιο 2005.

**Β΄ Παιδική Λογοτεχνία**

Ορισμός της παιδικής λογοτεχνίας. Το παιδί ως αναγνώστης και ως κριτικός της παιδικής λογοτεχνίας. Άξονες βάσει των οποίων προσεγγίζουμε τα (παιδικά) λογοτεχνικά κείμενα: οπτική γωνία, δομή, πλοκή, χαρακτήρες, σκηνικό, θέμα. Διακειμενικότητα και παιδική λογοτεχνία. Ο ρόλος της εικόνας. Χιούμορ και παιδική λογοτεχνία. Γλώσσα και παιδική λογοτεχνία. Η ιδεολογία σε κείμενα της παιδικής λογοτεχνίας. Η λογοκρισία στην παιδική λογοτεχνία και η χρησιμότητα (;) ενός «κανόνα» παιδικών λογοτεχνικών κειμένων.

Κείμενα – σταθμοί στην παγκόσμια παιδική λογοτεχνία. Η ελληνική παιδική λογοτεχνία στην ιστορική της εξέλιξη. Τα είδη της παιδικής λογοτεχνίας και τα χαρακτηριστικά τους: παιδικά λαϊκά τραγούδια, παλαιότερη και σύγχρονη παιδική ποίηση, το limerick, παραμύθι (λαϊκό και έντεχνο), μύθος, παράδοση, μικρή ιστορία, βιβλίο γνώσεων, παιδικό διήγημα, παιδικό μυθιστόρημα και οι υποκατηγορίες του (ιστορικό μυθιστόρημα, μυθιστορηματική βιογραφία, bildungsroman, κοινωνικό μυθιστόρημα, μυθιστόρημα επιστημονικής φαντασίας, μυθιστόρημα περιπέτειας).

Κείμενα:

Γ. Μέγας, *Ελληνικά Παραμύθια*, τομ. Α΄, Β΄, Αθήνα, Εστία 2002.

Χ. Κ. Άντερσεν, *Ιστορίες και Παραμύθια*, μτφρ. Ε. Μπελιές, Αθήνα, Ωκεανίδα 1993.

Ο. Ουάιλντ, *Ο εγωιστής γίγαντας*, μτφρ. Ζ Βαλάση, Αθήνα, Μίνωας 1990.

Θ. Χορτιάτη, *Παιχνιδόλεξα*, Αθήνα, Κέδρος 1986.

Σ. Ζαραμπούκα, *Στο δάσος*, Αθήνα, Πατάκης 1999.

Ε. Τριβιζάς, *Τα τρία μικρά λυκάκια*, Αθήνα, Μίνωας 2001.

Α. Ζέη, *Γατοκουβέντες: μια μικρή ιστορία για ένα μεγάλο γάτο, δυο μικρά παιδιά, μια παχουλή γιαγιά και ένα μεγάλο καύσωνα*, Αθήνα, Καστανιώτης 2006.

Χ. Μπουλώτης, *Οι 12 κοκκινοσκουφίτσες και ο κουρδιστός λύκος*, Αθήνα, Παπαδόπουλος 2007.

***Ενδεικτική Βιβλιογραφία***

Κανατσούλη, Μ., *Εισαγωγή στη θεωρία και κριτική της παιδικής λογοτεχνίας*, Θεσσαλονίκη, University Studio Press 2002.

Καρπόζηλου, Μ., *Το παιδί στη χώρα των βιβλίων*, Αθήνα, Καστανιώτης 1994.

Σακελλαρίου, Χ., *Ιστορία της παιδικής λογοτεχνίας, ελληνική και παγκόσμια*, Αθήνα, Δανιάς 1996. Χαντ, Π., *Κριτική, θεωρία και παιδική λογοτεχνία*, μτφρ. Ε. Σακελλαριάδου, Μ. Κανατσούλη, Αθήνα, Πατάκης 2001.

Ζερβού, Α., *Στη χώρα των θαυμάτων. Το παιδικό βιβλίο ως σημείο συνάντησης παιδιών – ενηλίκων,* Αθήνα, Πατάκης 1997.

Κατσίκη – Γκίβαλου, Α. (επιμ.), *Παιδική λογοτεχνία. Θεωρία και πράξη*, τομ. Α΄, Β΄, Αθήνα, Καστανιώτης 1993-1994.

Ασωνίτης, Π., *Η εικονογράφηση στο βιβλίο παιδικής λογοτεχνίας*, Αθήνα, Καστανιώτης 2001.

Κανατσούλη, Μ., *Ο μεγάλος περίπατος του γέλιου. Το αστείο στην παιδική λογοτεχνία*, Αθήνα, Έκφραση 1993.

Κανατσούλη, Μ., *Ιδεολογικές διαστάσεις της παιδικής λογοτεχνίας*, Αθήνα, Τυπωθήτω 2000. Σουλιώτης, Μ., *Αλφαβητάριο για την ποίηση*, Αθήνα, Επίκεντρο 2010.

Εσκαρπί, Ν., *Η παιδική και νεανική λογοτεχνία στην Ευρώπη: ιστορική επισκόπηση*, μτφρ. Σ. Αθήνη, Αθήνα, Καστανιώτης 1995.

Οικονομίδου, Σ., *Χίλιες και μια ανατροπές. Η νεοτερικότητα στη λογοτεχνία για μικρές ηλικίες*, Αθήνα, Ελληνικά Γράμματα 2000.

**- Δικαιολογητικά – Χρόνος διενέργειας εξετάσεων**

**1.Προθεσμία υποβολής αιτήσεων**

H προθεσμία υποβολής της αίτησης και των δικαιολογητικών ορίζεται από **1** έως **15 Νοεμβρίου 2020.**

**2. Δικαιολογητικά**

α. Αίτηση του ενδιαφερομένου.

β. Αντίγραφο πτυχίου ή πιστοποιητικό περάτωσης σπουδών.

Προκειμένου για πτυχιούχους εξωτερικού συνυποβάλλεται και βεβαίωση ισοτιμίας του τίτλου σπουδών τους από τον Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.) ή από το όργανο που έχει την αρμοδιότητα αναγνώρισης του τίτλου σπουδών.

**3.Χρόνος διενέργειας των εξετάσεων**

Το πρόγραμμα των κατατακτηρίων εξετάσεων ορίζεται ως εξής:

1. **Παιδαγωγική**, Τρίτη 1 Δεκεμβρίου 2020

2. **Αναπτυξιακή Ψυχολογία**, Τετάρτη 2 Δεκεμβρίου 2020

3. **Ελληνική Γλώσσα-Παιδική Λογοτεχνία**, Πέμπτη 3 Δεκεμβρίου 2020

**Τόπος εξέτασης:** Θα ανακοινωθεί.

**ΑΠΟ ΤΗ ΓΡΑΜΜΑΤΕΙΑ ΤΟΥ ΤΜΗΜΑΤΟΣ**